钦定古今图书集成/明伦汇编/氏族典/第506卷 > 《凌迪知万姓统谱》 > 鹿善继
## 钦定古今图书集成/明伦汇编/氏族典/第506卷 > 《凌迪知万姓统谱》 > 鹿善继

按《畿辅通志》：“善继字伯顺，定兴人。赋形瓌伟，少即嶷
然无温饱意。万历癸丑登第，主户部山东司事，补河
南司主事。会辽饷告急，广东金花银适至，奋然持议，
发辽镌级谪外。泰昌御极，首复其官，寻改兵部职方。
未几，从孙承宗阅榆关师。崇祯改元，召为玺卿，旋擢
少奉常，管勋丞事。引疾归，讲学江村。丙子殉城，赠大”
理卿。